Suktsessiivkontrast
Suktsessiivkontrast on nähtus, mille puhul hetke värvitaju on mõjutatud eelnevalt vaadeldud värvistiimulist – pärast punase pinna vaatlemist tundub roheline pind eredamana tegelikust. Sama nähtus on järelkujutise tekkimine valgel pinnal pärast värvilise kujutise vaatlemist – järelkujutis tekib vaadeldu suhtes komplementaarvärvustes. J. W. Goethe pidas suktsessiivkontrastinähtust oma värviteoorias värviharmoonia alusprintsiibiks.